62020CO0622_INF
2021 m. balandžio 15 d. Teisingumo Teismo (devintoji kolegija) nutartis
Validity ir Center for Independent Living / Komisija
(Byla C‑622/20 P)
„Apeliacinis skundas – Europos regioninės plėtros fondas (ERPF) – Dotacija, skirta paremti socialinių paslaugų suaugusiems ir negalią turintiems asmenims deinstitucionalizavimą – Europos Komisijos raštas, kuriuo atsisakoma sustabdyti arba panaikinti dotacijos mokėjimą – Ieškinys dėl panaikinimo – Priimtinumas – Sąvoka“ aktas, dėl kurio galima pareikšti ieškinį“ – Europos Sąjungos pagrindinių teisių chartijos 47 straipsnis – Veiksminga teisminė gynyba“
1.
Ieškinys dėl panaikinimo – Fiziniai ar juridiniai asmenys – Tiesiogiai ir konkrečiai su jais susiję aktai – Pagal ERPF skirta dotacija – Dotacija, skirta paremti socialinių paslaugų suaugusiems ir negalią turintiems asmenims deinstitucionalizavimą – Europos Komisijos raštas, kuriuo atsisakoma sustabdyti arba panaikinti minėtos dotacijos mokėjimą – Neįgaliųjų asmenų interesus ginančios ir jiems atstovaujančios asociacijos pareikštas ieškinys – Konkrečios sąsajos nebuvimas – Nepriimtinumas
(SESV 263 straipsnio ketvirta pastraipa; Europos Parlamento ir Tarybos reglamentas Nr. 1303/2013)
(žr. 37–39, 45, 46, 48–52, 54 ir 55 punktus)
2.
Ieškinys dėl panaikinimo – Aktai, dėl kurių galima pareikšti ieškinį – Sąvoka – Aktai, sukeliantys privalomų teisinių pasekmių – Galimybė atmesti šią sąlygą remiantis teise į veiksmingą teisminę gynybą – Nebuvimas
(Europos Sąjungos pagrindinių teisių chartijos 47 straipsnis)
(žr. 58–60 ir 62–64 punktus)
Rezoliucinė dalis
1.
Atmesti apeliacinį skundą kaip akivaizdžiai nepagrįstą.
2.
Validity Foundation – Mental Disability Advocacy Centre ir Center for Independent Living Association padengia savo bylinėjimosi išlaidas.